NaiveNeuron/SloPal huggingface dataset:
T. Galbavý, poslanec: (2009-06-18):
V súlade s § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Slovenskej republiky v znení neskorších predpisov podávam v prvom čítaní spravodajskú informáciu o návrhu poslankyne Národnej rady Slovenskej republiky Tatiany Rosovej na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené zákonom Národnej rady Slovenskej republiky o rokovacom poriadku, t. j. doručenie návrhov najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa legislatívnych pravidiel v súlade s § 70 ods. 1 zákona Národnej rady o rokovacom poriadku a zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej  rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona o rokovacom poriadku Národnej rady Slovenskej republiky, ako i náležitosti určené v legislatívnych pravidlách. To znamená, že návrh zákona obsahuje paragrafové znenie a dôvodovú správu. Ďalej konštatujem, že zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, ústavnými zákonmi a inými zákonmi a medzinárodnými zmluvami a dokumentmi, ktorými je Slovenská republika viazaná, o dôvode potreby novej právnej úpravy, o hospodárskom a finančnom dopade, vplyve na štátny rozpočet a rozpočty obcí a rozpočty vyšších územných celkov. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie, z ktorej vyplýva, že v práve Európskej únie problematika návrhu zákona nie je upravená. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákon prerokovať v druhom čítaní. V súlade s rozhodnutím predsedu Národnej rady Slovenskej republiky z 1. júna 2009 č. 1147 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali v lehote do 2. septembra 2009, gestorský výbor do 4. septembra 2009. Pán predsedajúci, z mojej strany je to všetko, prosím, otvorte rozpravu.
Kotleba, Marian, poslanec NR SR (2020-11-03):
Keď budú, tak predložíme.
Šeliga, Juraj, podpredseda NR SR (2020-07-23):
Ďakujem pekne. Ďakujem. Ďalšia ide pani ministerka Milanová, nech sa páči.
Figeľ, Ján, podpredseda NR SR (2013-10-18):
S ďalšou faktickou, nech sa páči, Jozef Mikloško.
Zmajkovičová, Renáta, podpredsedníčka NR SR (2013-05-29):
Ďakujem, pán poslanec. Dávam slovo spravodajcovi, ktorého určil navrhnutý gestorský výbor, výbor pre financie a rozpočet, poslancovi Igorovi Matovičovi. Nech sa páči.
Hrušovský, Pavol, podpredseda NR SR (2010-10-21):
Hlasujeme, páni poslanci. (Hlasovanie.) 144 prítomných, 78 za návrh, 42 proti, 24 sa zdržalo. Konštatujem, že Národná rada návrh zákona schválila . Panie poslankyne, páni poslanci, je päť minút pred dvanástou, ktorý máme čas určený na obedňajšiu prestávku. Preto prerušujem rokovanie. Budeme pokračovať v rokovaní o 14.00 hodine pravidelným bodom programu hodina otázok a odpovedí na premiéra, členov vlády. Prajem vám príjemnú dobrú chuť. Panie poslankyne, páni poslanci, ospravedlňujem sa, ale ešte sme prerokovali jeden návrh vlády na vyslovenie súhlasu Národnej rady s Dohodou medzi vládou Slovenskej republiky a Arménskej republiky o leteckých dopravných službách . Poprosím, pána poslanca Vážneho, aby predložil Národnej rade návrh uznesenia.
Mikloško, Jozef, poslanec NR SR (2014-03-21):
Vážený pán poslanec, ty si jeden z mojich najlepších kamarátov v parlamente, sa k tomu priznávam, všetky statusy na Facebooku ti lajkujem, aj snáď budem. Troška ma podráždilo to slovo „politický obchod“, lebo to už tuná viackrát zaznelo a celý vlastne parlamentný život je svojím spôsobom dohoda, hľadanie kompromisov, niekto to nazve snáď obchodom. Ale nie je to obchod. Iné dneska nemáme, len túto parlamentnú demokraciu. Pán Figeľ, náš šéf, vlastne poslal 150 ľuďom list o tomto návrhu, 40 ľudí zareagovalo pozitívne a ešte tam bolo treba 50 na to, aby to nejakým spôsobom prešlo aj do ústavy. Čiže bolo absolútne nutné hľadať ďalších spojencov, ja viem, že v SMER-e je veľa takých, ktorí rozmýšľajú podobne, ako je daný tento návrh. Ja som tiež takým obchodníkom, pretože 25 rokov tu nebol Slovenský historický ústav, nedalo sa to nijako vybaviť, bola to trápna história, tak som sa spojil s pánom poslancom Brixim a Martvoňom, tí nie sú z KDH, a spravili sme zákon a po dlhých peripetiách, ktoré nazveme dlhé, nakoniec aj hlasmi SMER-u to prešlo a Pán Boh zaplať. Dnes SHÚ v Ríme začína bežať, je riaditeľ, Vedecká rada, za chvíľu budú štipendiá a tak ďalej atď. Čiže teším sa tomu. Posledná vec je, OĽaNO. Ste troška mišung, nehnevaj sa, musíš to trošička tam zjednotiť. Určitý ohňostroj, neriadené rakety. Biele tričká ste mali pred Pochodom za život, ale mali aj takí, ktorí celom ináč rozmýšľajú ako s tými bielymi tričkami. Na eurovoľby ide pán šéf Viskupič, jasný liberál, je tam aj Trnovec, katolík ako hrom, ktorý dal také prehlásenie, aby každý poslanec do Európskeho parlamentu to prehlásil, keď si to prečítaš, tak padneš na zem. Takže „odtál potál“. Ďakujem.
Ľ. Mušková, poslankyňa: (2003-03-05):
Pýtam sa, aká je teda prezamestnanosť v rezorte zdravotníctva. Lekár po promócii nemôže pracovať samostatne. Aspoň štvrtina lekárov je v rôznych štádiách postgraduálneho vzdelávania, prvej a druhej atestácie, nadstavbovej špecializácie, až na úrovni okresných nemocníc a polikliník. Počet pacientov na 1 lekárske miesto už dosahuje skoro 3-násobok počtu pacientov na 1 lekára vo vyspelých štátoch sveta, ku ktorým sa chceme aj my pridať. Pozrime sa na problém prezamestnanosti v Bratislave, počet obyvateľov 500 000 na 1 000 závodných ošetrujúcich lekárov, ale do Bratislavy dochádza 360 000 ľudí za zamestnaním. Títo tiež vyžadujú starostlivosť závodných ošetrujúcich lekárov, odhadujem, 500 lekárov. Spomínaných 50 % základného medicínskeho vzdelávania je v Bratislave. V Bratislave je skoro 100 % lekárskeho vývoja a 100 % vedy a výskumu v oblasti medicíny, 100 % nadstavbového a špecializačného vzdelávania, centrálne orgány a tak ďalej. Ja by som chcela povedať iba to, že... (Zaznel zvuk časomiery.)
Blaha, Ľuboš, poslanec NR SR (2020-12-04):
Pán minister, vy ste tu na nás naložili tonu výhovoriek a myslím si, že verejnosť očakáva od ministra financií to, čo robia aj ministri financií vo všetkých európskych štátoch v tejto chvíli, v čase pandémie. Prichádzajú s riešeniami a opatreniami ako pomôcť, ako štát môže pomôcť obchodníkom, ako môže pomôcť seniorom, ako môže pomôcť robotníkom, zamestnancom, všetkým. A vy tu riešite rekonštrukciu Spišského hradu a nimráte sa v rozpočte, ktorý je rok starý, v tom našom. Vy máte hovoriť o tom vašom rozpočte, o tom, ako idete pomáhať ekonomike, o tom, ako idete zabrániť tej katastrofe, kam sa rúti slovenská ekonomika. Aj kvôli vašim, vašej nečinnosti. Povedzte, čo idete robiť seniorom! Zatiaľ vieme, že im idete zobrať 13. dôchodok. Čo idete pomôcť deťom? Zatiaľ vieme, že im beriete obedy. Ako idete pomôcť živnostníkom? No, idete im zvyšovať dane. Ako idete pomôcť robotníkom? Tým, že ničíte tripartitu? Toto sú veci, ktoré ľudí zaujímajú, a nie to, že sa budete neustále iba vyhovárať. No, vy ste takmer o 20 % zvýšili verejný dlh. Tak toto vám gratulujem, toto sa nedá vysvetliť. A potom tu kolega, jeden z vašich kolegov tu hovoril o tom, že no, aj u nás sa zvyšoval v roku 2008, a zabudne pripomenúť, že bola hospodárska kríza a zvyšovalo sa všade. To už nepripomenie. No tak prečo by sme mali my pripomínať to, že máte pandémiu? Jednoducho zvyšujete takmer o 20 % verejný dlh. Vy sa dostávate do astronomických výšin a to sa tvárite, že vy ste tí zodpovední. To je vtip roka, ako pri 20-percentnom navýšení sa tváriť, že ste zodpovední. Pán kolega, prestaňte sa už vyhovárať. Poďme sa baviť o tom, ako pomôcť slovenskej ekonomike. Dobre viete, že my nie sme v tomto smere nejakí úzkoprsí z hľadiska verejných financií. Vieme dobre, že sociálne štáty v celej Európe fungovali aj s tým, že boli zadlžené ďaleko dramaticky viac ako Slovensko. Zoberte si, už tu bolo spomínané Belgicko, už tu bolo spomínané Nemecko, všetky tieto štáty majú vyšší verejný dlh, ako má Slovensko. Keď chcete napumpovať do ekonomiky a rozhýbať ju, je to treba. Problém je, že vy ste si napožičiavali, zadlžili krajinu, ale nijako krajine nepomáhate. Toto je ten zásadný problém.
Šutaj Eštok, Matúš, poslanec NR SR (2021-05-12):
Ďakujem pekne za slovo. Vážený pán predsedajúci, vážené panie poslankyne, vážení páni poslanci, dovoľte mi, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Návrh ústavného zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh ústavného zákona do 14. júna 2021. Zo znenia návrhu ústavného zákona je zrejmý účel navrhovanej právnej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Zároveň odporúčam návrh ústavného zákona prideliť ústavnoprávnemu výboru vrátane jeho určenia ako gestorského výboru a lehoty na prerokovanie návrhu ústavného zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Baránik, Alojz, poslanec NR SR (2017-06-20):
Ďakujem pekne. Bohužiaľ, fungovanie prokuratúry v oblasti samosprávy je postihnuté tým istým problémom ako fungovanie inde. Je, mne je osobne známe, že niektoré zásahy prokuratúry, napr. v Senici som bol svedkom toho, že boli super, namieste a dokonca boli proti nejakému zámeru veľkého oligarchu, ktorý, samozrejme, potom už bol na Najvyššom súde patrične zrazený na kolená. Ale v takej Bratislave, tam, samozrejme, ide o iné fazuľky a tam už si to tí veľkí hráči akosi vedia zariadiť, keď je možné, aby sa odohralo také zverstvo, ako bolo odsúhlasenie zbúrania PKO za v podstate nečinnosti prokuratúry a, a pri odmietnutí môjho trestného oznámenia, a podotýkam, samozrejme, ja nie som prokurátor, čiže som si istý, že prokurátori nemôžu byť spokojní s mojimi trestnými oznámeniami, pretože ich nepísal prokurátor, ale predsa len som nejaký právnik a mám aj nejakú pomoc, tak v tej Bratislave jednoducho tak či onak už tým prokurátorom ľudia neveria a majú dobré skúsenosti a dobrý dôvod na to, aby, teda aby tým prokurátorom neverili. Bohužiaľ, tak to chodí. Hlavne v Bratislave.
Zmajkovičová, Renáta, podpredsedníčka NR SR (2012-08-08):
Pán poslanec Štefanec.
P. Hrušovský, predseda NR SR: (2004-03-02):
R. Vavrík, poslanec: Ďakujem pekne, pán predseda. Chcel by som poprosiť kolegov a menovite aj predrečníka, aby takéto dlhé vystúpenia, ktoré patria do druhého čítania, si nechali tam, kde patria, do druhého čítania. V prvom čítaní treba len posúdiť, či o predmetnom návrhu bude Národná rada rokovať, alebo nie. Toto bolo typické vystúpenie pre druhé čítanie. Ďakujem pekne.
Laurenčík, Milan, podpredseda NR SR (2021-11-30):
V rozprave teraz vystúpi pán poslanec Filip Kuffa a pripraví sa pán poslanec Peter Pčolinský. Nech sa páči, máte slovo.
Figeľ, Ján, podpredseda NR SR (2015-10-06):
Ďakujem pekne, aj za túto výmenu. Teraz sa pýtam, či sa niekto hlási do rozpravy ústne. Jedno meno je na tabuli. Uzatváram ďalšiu možnosť. Pán navrhovateľ, vy máte šancu vždy, ale nech sa páči.
Blanár, Juraj, podpredseda NR SR (2022-04-28):
Počkajte chvíľočku, pán poslanec, je tu procedurálny návrh, ospravedlňujem sa.
Hort, Milan, podpredseda NR SR (2011-09-07):
Ďakujem pekne. Pretože sa naplnila 17.00 hodina, budeme pokračovať hlasovaním. Vyhlasujem teraz päťminútovú prestávku a prosím všetkých, ktorí majú záujem zúčastniť sa hlasovania, aby sa dostavili do rokovacej sály. Čiže je prestávka na päť minút. Samozrejme, po prestávke a po hlasovaní, lebo máme hlasovať o dvoch bodoch programu, budeme pokračovať v rozprave, tak ako boli prihlásení rečníci k tomuto návrhu vládneho zákona. (Krátka prestávka.) (Po prestávke.)
Mesterová, Zuzana, poslankyňa NR SR (2024-01-18):
Ďakujem pekne za slovo, pán predsedajúci. Pán poslanec Bužo, aj váš príspevok len podčiarkol to, o čom sa tu už teda dni a noci niekedy bavíme. Ono to takto vyzerá, aj tento návrh tohto zákona je toho dôkazom, že ak nám vládnu neslobodní ľudia, ale vládnu nám vazali korupcie, tak to potom takto vyzerá, lebo premiér Fico aj dnešným svojím vystúpením a svojimi vyjadreniami len potvrdil, že on je len obyčajným vazalom korupčníkov, ktorých teraz týmto návrhom zákona musí chrániť, a tým pádom on už nikdy nemôže byť slobodný, a preto ani jemu nezáleží na slobode občanov tejto krajiny a ani na demokracii. A viete, satirický podcast Piatoček má takú, takú rubriku Tragéd týždňa, roka a ja by som povedala, že náš premiér štvornásobný ašpiruje na tragéda našej histórie, lebo mal osemnásť rokov a všetky prostriedky na to, aby túto krajinu posunul a rozvíjal do... smerom k úspešným krajinám, ktoré naozaj prosperujú a ktoré si nielen vážia práva, ale aj povinnosti tých, ktorí tento štát spravujú, a on svoj potenciál a svoj politický talent dokázal tak využiť na to, aby zveril túto krajinu korupčníkom a zlodejom, ktorí ju rozkradli, a teraz si ich ešte musí aj chrániť. A toto si teda história bude naozaj pamätať ako najväčšieho tragéda. Ďakujem.
Blanár, Juraj, podpredseda NR SR (2021-03-30):
Ďakujem, pani predsedníčka. Otváram rozpravu o tomto bode programu. Kto sa hlási do rozpravy? Konštatujem, že nikto. Uzatváram týmto rozpravu a vyhlasujem ju za uzatvorenú. A teraz poprosím pani... budeme hlasovať o návrhu uznesenia tak, ako ju prednies... ako ho predniesla pani predsedníčka mandátového a imunitného výboru. Môžete sa prezentovať a hlasovať o tomto návrhu. (Hlasovanie o Informácii Mandátového a imunitného výboru Národnej rady Slovenskej republiky o uplatňovaní a zániku mandátu poslanca Národnej rady Slovenskej republiky .) (Hlasovanie.) Prítomných 131 poslancov, 130 bolo za, žiaden proti, ani sa nezdržal, 1 poslanec nehlasoval. Konštatujem, že informáciu sme zobrali na vedomie. Vážené panie poslankyne, páni poslanci, budeme pokračovať hlasovaním o prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 56/2012 Z. z. o cestnej doprave (pod parlamentnou tlačou 450), bod 24 schváleného programu. Dávam teraz slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Petrovi Vonsovi, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov , tlač 450.)
Podmanický, Ján, poslanec NR SR (2019-09-18):
Pán podpredseda, teraz dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Ďuriš Nicholsonová, Lucia, podpredsedníčka NR SR (2017-12-05):
Pán poslanec Goga.
Blaha, Ľuboš, podpredseda NR SR (2024-05-15):
Pani poslankyňa Ingrid Kosová.
T. Cabaj, podpredseda NR SR: (2010-05-25):
Nech sa páči, pán poslanec, máte slovo.
Hajko, Jozef, poslanec NR SR (2024-09-26):
Budem reagovať na pána Ľuptáka a pána Jarjabka veľmi stručne. Áno, mali sme tu taký cyklus, ktorý desaťročia fungoval. Striedali sa v Európe ľavicové a pravicové vlády, týka sa to aj Českej republiky. Kým pravicové boli zodpovedné a pozerali na zdravé verejné financie, ľavicové skôr rozhadzovali. Na rozdiel od nedávnej minulosti tá situácia je dnes taká, že to už jednoducho takto nejde. Lebo ak začnete príliš rozhadzovať, tak potom vlastne vediete štát do bankrotu. Do takého stavu sme sa dostali na Slovensku. A preto som si dovolil zobrať príklad Českej republiky, je nám to mentálne veľmi blízke a jednoducho je to rozdiel, keď vidíme politické strany tam, ako sa správajú zodpovedne a keď sa pozrieme, ako nezodpovedne sa správajú u nás. Ďakujem.
Bugár, Béla, podpredseda NR SR (2017-04-06):
Pán poslanec Osuský.
Hrnčiar, Andrej, podpredseda NR SR (2016-12-07):
Dávam slovo spravodajkyni, ktorú určil navrhnutý gestorský výbor pre sociálne veci, poslankyni Jane Nehézovej.
M. Číž, podpredseda NR SR: (2010-04-27):
Takže v zmysle schváleného programu teraz budeme pokračovať druhým a tretím čítaním o zákone z 2. marca 2010 na podporu vlastenectva a o zmene a doplnení niektorých ďalších zákonov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1521. Slovo má opäť spoločný spravodajca, predseda výboru pre kultúru a médiá, pán poslanec Pavol Abrhan a poprosím ho, aby informoval Národnú radu o výsledku prerokovania vráteného návrhu zákona vo výboroch. Pánov poslancov poprosím, keby zaujali miesta v poslaneckých laviciach.
Laurenčík, Milan, podpredseda NR SR (2022-02-25):
Pán poslanec Peter Osuský, nech sa páči.
Paška, Pavol, predseda NR SR (2013-12-12):
Pani podpredsedníčka Jurinová je ďalšia prihlásená.
Kollár, Boris, predseda NR SR (2021-11-24):
Prosím, prezentujme sa a hlasujeme. (Hlasovanie.) Prítomných 127 poslancov, za 123, proti 1, zdržali sa 2, nehlasoval 1. Uvedený návrh sme schválili.
Pellegrini, Peter, predseda NR SR (2023-12-20):
Prezentujme sa a hlasujme o návrhoch tak, ako ich uviedol pán spravodajca, a potom budeme hlasovať aj o námietke pani poslankyne o ďalších bodoch. Nebojte, ja som počul všetko. Teraz hlasujeme o bodoch tak, ako ich uviedol pán spravodajca z pozmeňujúceho návrhu pani poslankyne Števulovej. (Ruch v sále.) Prosím vás, kľud, naozaj kľud, pán poslanec Pročko. Povedal som predsa, že hlasujeme o návrhu tak, ako ho uviedol pán poslanec Malatinec a že o námietke dám hlasovať potom, keďže evidujem, že bola. Veď on dal zatiaľ hlasovať o určitých bodoch a potom dám hlasovať o tých, ktoré vylúčil na základe námietky. Tak, prosím, ma počúvajte, nehulákajte, aj vy, pán Pročko, potom budete lepšie rozumieť, keď sa budete sústrediť. Dobre? (Potlesk.) Takže poprosím vás, vyhlasujem toto hlasovanie za zmätočné a pristúpime ešte raz k takémuto hlasovaniu, aby bolo každému jasno. Pán poslanec navrhol hlasovať o bodoch 1 až 18, 20, 21, 23, 25 až 31, 33 až 36 a 38 až 50 z pozmeňujúceho návrhu pani poslankyne Števulovej. Preto vás teraz poprosím, aby sme pristúpili k hlasovaniu o tomto návrhu tak, ako ho uviedol pán poslanec správne v úvode. (Hlasovanie.) Prítomných 136, za 59, proti 77. Tieto body sme neschválili. A teraz budeme hlasovať o námietke pani poslankyne Števulovej, ktorá namieta, že chce aj o tých ďalších bodoch dať hlasovať. Prezentujme sa a hlasujme o námietke pani poslankyni. (Hlasovanie.) Prítomných 140, za 63, proti 77. Konštatujem, že sme námietku pani poslankyni neschválili. Pán spravodajca.
Suja, Miroslav, poslanec NR SR (2023-02-10):
Ďakujem za slovo. Áno, takisto sa stretávam s veľa ľuďmi, ktorí nejdú voliť, nie kvôli tomu, že by nechceli, ale takto prezentujú svoj postoj, že proste neveria politikom a ja si myslím, že na to je to ich legálne právo, keď nie sú u nás voľby povinné a takisto nedá sa nesúhlasiť s tým, že tie percentá, ktoré sa tam upravili z troch na jedno percento, a ten čas, ktorý obmedzuje, že je to čisto účelové. Ale vôbec sa nad tým ja nezamýšľam ani neprekvapujem na rozdiel od kolegu, ktorý to predkladal. Ja nečakám od tejto vlády absolútne nič. Budete sa tu držať zubami-nechtami a je vám úplne jedno, či porušujete zákony, ústavu, robíte to tri roky, budete to robiť do konca, kým tu budete. Ústava a zákon pre vás absolútne nič neznamenajú.
Hrnčiar, Andrej, podpredseda NR SR (2019-09-12):
Pán poslanec Suchánek, reakcia.
Glváč, Martin, podpredseda NR SR (2017-05-18):
Ďakujem. Tak teraz pán poslanec Beblavý, nech sa páči.
P. Paška, predseda NR SR: (2008-03-27):
vládnom návrhu zákona, ktorým sa mení a dopĺňa  zákon č. 220/2004 Z. z. o ochrane a využívaní pôdy poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia . Poprosím pani ministerku, ktorá je už tu, nech sa páči, aby zaujala stanovisko k rozprave, ktorú sme ukončili. Nech sa páči, pani ministerka.
Suja, Miroslav, poslanec NR SR (2021-02-04):
Ďakujem za slovo, pán predsedajúci. Vážení kolegovia, kolegyne, pán minister alebo ministri, chcel by som vystúpiť k tomuto bodu. Chcem sa spýtať dve veci. Jedna vec, mi prišlo pár linkov alebo odpovedí alebo, aby som sa spýtal na vašu odpoveď. Prvá je, čo prebehlo aj v tlači dneska, že po prijatí novely v navrhovanom znení existuje obrovské riziko vzniku porušenia všetkých úverových zmlúv Slovenských elektrární vzhľadom na možné dopady záložného práva nad majetkom elektrární a efektivita jeho zhodnotenia. Že na to, pán minister, ste bol dneska upozornený, tak chcel by som vedieť vašu odpoveď na toto, lebo toto len z jednej strany vieme, aby sme vedeli aj z druhej. Takže ďakujem. A teraz k tej druhej veci, vy sám ste pred chvíľou povedal, že dostavba tejto elektrárne je alebo týchto dvoch blokov je spojená s veľkým rozkrádaním, tak sa pýtam, že čo všetko za tých desať mesiacov ste ako urobil, lebo ako vidíme, ľudia sa tu zatvárajú na počkanie. Možno oprávnene, možno nie, to mi je jedno, ja to hodnotiť nebudem, ale keď tu hovoríte, že sú dôkazy a že je to spojené s rozkrádaním, tak koľko ľudí za tých desať mesiacov bolo obvinených, zavretých a koľko tých peňazí reálne môžme získať naspäť? Lebo toto nie je sranda, ako vy hovoríte, jedná sa o najväčší agropodnik na Slovensku a ak my míňame energiu na zatváranie pár pajácov, myslím, že tí by mesiac počkali a mohli by sme čo najviac energií vynakladať na to, aby sme zavreli čo najviac zlodejov a ukázali, že takto to ďalej nejde, keď sa jedná o bezpečnosť celého štátu, teraz to hovorím podľa vašich slov, je tu ohrozená celá krajina, tak ste to doslovne povedal. Tak bol by som rád, keby ste mi aj na toto odpovedal, že za tých desať mesiacov ako ste tam klepli po prstoch alebo ako ste navrhli ministrovi vnútra, prípadne ministerka spravodlivosti, čo všetko sa spravilo, aby sme tomuto zabránili. Lebo neni možné, aby sa dvojnásobne, trojnásobne predražili náklady na týchto dvoch blokoch, ako ste vy povedal, to je nonsens, a nikto nebude za to stíhaný. Takže ešte raz ďakujem za vaše odpovede.
Počiatek, Ján, minister dopravy, výstavby a regionálneho rozvoja SR (2014-06-12):
Ďakujem za slovo. Tak ako bolo povedané, na základe výsledkov štúdie realizovateľnosti bude rozhodnuté o definitívnej trase vedenia rýchlostnej cesty R3 a následne sa stanoví aj ďalší postup, harmonogram prípravy jednotlivých úsekov v závislosti od možnosti zabezpečenia finančných prostriedkov na realizáciu aj prípravu rýchlostnej cesty R3 či už zo štátneho rozpočtu alebo z prostriedkov Európskej únie v programovom období 2014 – 2020. Ak uvedená štúdia realizovateľnosti preukáže možnosť financovať výstavbu tejto rýchlostnej cesty z eurofondov, čo sa ešte nestalo, v rámci operačného programu Integrovaná infraštruktúra ihneď začneme rokovania s Európskou komisiu. V opačnom prípade budeme nútení hľadať stovky miliónov eur potrebných na túto výstavbu v štátnom rozpočte. Napriek tomu pri konkrétnom tomto úseku by sme chceli začať súťaž na zhotoviteľa na jeseň tohto roku, a to z toho dôvodu, že veríme, aj sme presvedčení, že ten úsek je tak či tak potrebný a v konečnom dôsledku, keď nebude ufinancovateľný z európskych fondov, budeme jednoducho musieť nájsť peniaze na to v štátnom rozpočte alebo v zdrojoch NDS. Skončil som.
Zmajkovičová, Renáta, podpredsedníčka NR SR (2013-03-22):
S faktickými poznámkami dvaja poslanci. Uzatváram možnosť prihlásiť sa s faktickou poznámkou. Pán poslanec Fecko.
Blaha, Ľuboš, podpredseda NR SR (2024-01-19):
Pani poslankyňa Zuzana Števulová.
Blanár, Juraj, podpredseda NR SR (2021-09-17):
S faktickou poznámkou pán poslanec Ján Mičovský.
Zmajkovičová, Renáta, podpredsedníčka NR SR (2012-06-21):
Pán poslanec Osuský.
Hrnčiar, Andrej, podpredseda NR SR (2018-05-25):
Mazurek.
Bugár, Béla, podpredseda NR SR (2016-03-23):
Pani poslankyňa Cigániková.
P. Hrušovský, predseda NR SR: (2004-09-23):
(Hlasovanie.) 141 prítomných, 74 za, 26 proti, 29 sa zdržalo, 12 nehlasovalo. Schválili sme námietku pána poslanca Buriana. Pristúpime k opakovanému hlasovaniu o návrhu pána poslanca Mikloška. Prosím, prezentujme sa a hlasujme. (Ruch v sále.) Prosím o pokoj, páni poslanci. Neovplyvňujme hlasovanie. (Hlasovanie.) 144 prítomných, 80 za návrh, 29 proti, 31 sa zdržalo, 4 nehlasovali. (Potlesk.) Návrh sme schválili. Prosím ďalší návrh.
Pellegrini, Peter, predseda NR SR (2015-01-27):
Ďakujem pekne. Doprastavu ste povedali? (Reakcie z pléna.) Váhostavu. Ďakujem. Pán poslanec Kaník.
Vaľová, Jana, poslankyňa NR SR (2014-05-16):
Ďakujem veľmi pekne. Ja aj tak sa vrátim trošku na začiatok ešte raz. Hovoríme, že chceme naozaj vyriešiť status sociálneho pracovníka, chceme zadefinovať, zadefinovať toto tak, ako sme definovali sociálne služby, čo musím povedať, že vy ste nemali odvahu, ja to zas zopakujem, sa pustiť ani do zákona o sociálnych službách a po dvadsiatich rokoch sa teraz púšťame do statusu sociálneho pracovníka. Pán kolega, vy ste nazvali tento zákon sympaticky a potom nezmysel. Čiže „sympatický nezmysel“. Ja, zákon, viem, že môže byť dobrý, kvalitný. Nie je sympatický. Takže poďme ten zákon nejakým spôsobom skvalitniť, tak ako povedal pán minister. Začíname niečo, ako sme začali v sociálnych službách, niečo definovať, urobiť nejaký poriadok. V jednej veci s vami nebudem súhlasiť, pretože ja som si pozrela kvalifikačné predpoklady na výkon odbornej činnosti. Je to buď vysokoškolské vzdelanie II. stupňa alebo I. stupňa, to je bakalár. Pre sociálneho pracovníka je tam prechodné obdobie. Čiže nikto nehovorí, že do určitej doby títo ľudia nebudú môcť vykonávať, majú tam prechodné obdobie. V predošlej rozprave zaznelo, že ak má niekto zmysel pre spravodlivosť, ak má niekto zmysel pre sociálne veci môže vykonávať sociálne služby. Ja sa spýtam, ste lekár, ak má niekto zmysel pre liečenie, môže vykonávať lekára? Ak má niekto zmysel pre spravodlivosť, môže vykonávať sudcu? Ak má niekto zmysel pre, zase pre to, že niekoho chce ošetrovať, môže byť zdravotná sestra bez toho, aby splnil kvalifikačné predpoklady? No tak potom nič tu neplatí v tomto štáte. Tak ja si myslím, že aj sociálny pracovník musí mať nejaké kvalifikačné predpoklady. Ale tu budem s vami trochu súhlasiť, že poďme sa porozprávať a diskutovať o tom, či potom tá komora bude naozaj ešte dávať nejaké osvedčenia, alebo ako je to tam napísané, že ten pracovník, ak on má naozaj tie, splnené vysokoškolské vzdelanie, či ešte potrebujeme, aby tá komora mu naozaj vydávala nejaké osvedčenie a potvrdenie, že môže vykonávať sociálneho pracovníka. Lebo potom tu si myslím, že je to trošku polemické. A tu by, táto časť zákona si určite vyžaduje diskusiu.
V. Veteška, podpredseda NR SR: (2004-05-12):
Nasleduje prvé čítanie o vládnom návrhu Trestného zákona . Vládny návrh zákona ste dostali ako tlač č. 656. Návrh na jeho pridelenie na prerokovanie výborom máte v rozhodnutí č. 688. Prosím podpredsedu vlády a ministra spravodlivosti pána Daniela Lipšica, aby uviedol vládny návrh zákona.
B. Bugár, podpredseda NR SR: (2004-11-30):
Ľ. Lintner, poslanec: ... napríklad v susednej Sýrii či v Iraku nepochybné. Hospodárske a sociálne zmeny v Turecku viedli v 20. storočí k vytvoreniu výrazne pluralistickej, národnej a laickej spoločnosti, v ktorej islam stelesňuje pre široké masy obyvateľstva hlboké náboženské hodnoty, ale zároveň nachádza len obmedzené pole pôsobnosti vo verejnej sfére. Fundovaný znalec Turecka prof. Bernard Luis napísal, že zo 46 štátov, ktoré boli členmi Organizácie islamskej konferencie, len jediný, Turecká republika, môže byť označený za demokraciu v západnom ponímaní. Turecko teda stojí pred citlivou etapou svojho vývoja, ktorá súvisí s istou snahou o členstvo v Európskej únii. Turecko je dôkazom, že hodnoty západnej demokracie môžu fungovať aj v islamskej krajine. Úspešná integrácia, perspektívne, Turecka je pre Európu šancou zastaviť konflikt civilizácií a vybudovať most medzi islamským a kresťanským svetom, čo by po 11. septembri malo patriť k prioritám. Jasné nie tureckým integračným ambíciám by bolo totiž silným negatívnym signálom pre ďalšie moslimské krajiny, ktoré sú na ceste k reforme svojich spoločností a demokratizácii svojich krajín. To jednoznačné odmietavé stanovisko by mohlo vrhnúť Turecko, ale aj ďalšie krajiny do rúk islamského fundamentalizmu a radikalizmu. Dovoľte mi aj v súvislosti s tým, čo som predniesol za Alianciu nového občana, trocha pozmeniť, ale ozaj len trocha pozmeniť, predložený návrh uznesenia, ktorý je obsahom spoločnej správy, a to v bode B., kde navrhujem „zaväzuje člena vlády Slovenskej republiky presadzovať na rokovaní Európskej rady začatie rokovaní o vstupe Turecka do Európskej únie s dôrazom na rešpektovanie nevyhnutnosti plnenia kritérií a z ktorého nebude vyplývať záväzok Európskej únie prijať Turecko za člena Európskej únie“. Ďakujem pekne za pozornosť.
D. Lipšic, podpredseda vlády a minister spravodlivosti SR: (2004-12-10):
A aby sme mali súladný právny poriadok, dovoľujem si vás požiadať o schválenie a posunutie návrhu novely zákona do druhého čítania. Ďakujem.
Aštaryová, Zuzana, poslankyňa NR SR (2011-07-07):
Ďakujem pekne za slovo. Pán Paška, musím zareagovať, lebo ste ma oslovili, aby som čítala pozmeňujúci návrh, ktorý podpisujem. Ak by ste ho čítali vy, vedeli by ste, že na tomto pozmeňujúcom návrhu nie som podpísaná. Ďakujem.
P. Paška, predseda NR SR: (2010-02-09):
(Hlasovanie.) 132 prítomných, 54 za, 32 proti, 44 sa zdržalo, 2 nehlasovali. Nebudeme pokračovať v rokovaní o tomto návrhu. Pani poslankyňa Košútová uvedie hlasovanie o návrhu vlády na skrátené legislatívne konanie o vládnom návrhu zákona č. 24/2006 Z. z.. Je to tlač 1491.
Bugár, Béla, podpredseda NR SR (2017-02-01):
Ďakujem pekne. Otváram všeobecnú rozpravu. Chce sa niekto prihlásiť do rozpravy k tomuto bodu, nakoľko nemám písomné prihlášky? Takže vidím, že nikto nemá záujem. Vyhlasujem rozpravu za skončenú a prerušujem rokovanie aj o tomto bode programu. Vyhlasujem párminútovú prestávku a potom pristúpime k hlasovaniam. (Prestávka.) (Po prestávke.)
Sulík, Richard, predseda NR SR (2011-03-23):
(Hlasovanie.) Prítomných 146 poslancov, hlasovalo 76 za, 68 proti, 1 sa zdržal, 1 nehlasoval. Národná rada po opätovnom prerokovaní schválila novelu zákona č. 231/1999 o štátnej pomoci a exekučného poriadku vrátenú prezidentom Slovenskej republiky. Poprosím poslankyňu Editu Pfundtner, aby uviedla hlasovanie v prvom čítaní o vládnom návrhu zákona, ktorým sa mení a dopĺňa zákon č. 153/2001 o prokuratúre v znení neskorších predpisov a ktorým sa menia a dopĺňajú niektoré zákony, tlač 279. Pani poslankyňa, máte slovo. (Hlasovanie o vládnom návrhu zákona, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a ktorým sa menia a dopĺňajú niektoré zákony , tlač 279.)
Kollár, Boris, predseda NR SR (2022-10-21):
Ďakujem. Evidujem dve faktické, s prvou vystúpi pán poslanec Mičovský, s druhou pán poslanec Fecko. Nech sa páči, pán poslanec Mičovský, máte slovo.
Hrušovský, Pavol, poslanec NR SR (2014-11-25):
Pani podpredsedníčka, rokovací poriadok jasne hovorí o procedúre možnosti pozvať a umožniť vystúpiť komukoľvek alebo ktorémukoľvek občanovi Slovenskej republiky na pôde Národnej rady, ale tomu musí predchádzať slobodné rozhodnutie predsedu, ktorý musí pozvať konkrétneho občana alebo funkcionára alebo verejného činiteľa a až po takomto úkone predsedu môže Národná rada o tomto hlasovať. (Potlesk.)
Blanár, Juraj, podpredseda NR SR (2021-07-02):
Nech sa páči, prezentujte sa a hlasujte o návrhu pána spravodajcu. (Hlasovanie.) Prítomných 89 poslancov, za hlasovalo 86, proti nebol žiaden poslanec, zdržali sa 3, hlasovali všetci poslanci. Konštatujem, že sme navrhované uznesenie schválili. Ďakujem, pán spravodajca. Pristúpime k ďalšiemu hlasovaniu, o vládnom návrhu zákona, ktorým sa dopĺňa zákon č. 309/2009 Z. z. o podpore obnoviteľných zdrojov energie a vysokoúčinnej kombinovanej výroby (pod parlamentnou tlačou 496), bod 83 schváleného programu. Poprosím spoločného spravodajcu Radovana Kazdu, aby uviedol hlasovanie v druhom čítaní, nech sa páči, pán spravodajca. (Hlasovanie o vládnom návrhu zákona, ktorým sa dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov, tlač 496.)
Paška, Pavol, predseda NR SR (2012-07-03):
Pán Viskupič.
B. Bugár, podpredseda NR SR: (2003-12-03):
Nech sa páči, prezentujme sa a hlasujme o bode č. 16 s odporúčaním gestorského výboru neschváliť ho. (Hlasovanie.) Prítomných 130 poslancov, za návrh 3, proti 81, zdržalo sa 46 poslancov. Konštatujem, že bod č. 16 zo spoločnej správy sme neschválili. J. Hurban, poslanec: Vážený pán podpredseda, dajte, prosím, hlasovať o tom, že Národná rada prerokuje návrh zákona v treťom čítaní ihneď.
M. Hort, podpredseda NR SR: (2009-12-02):
Pán spravodajca nebude reagovať, takže prerušujem rokovanie o tomto bode programu. A teraz by mali nasledovať body, ktoré bude predkladať pani ministerka práce pani Viera Tomanová, ale evidujem, že ešte nie je prítomná. Mám informáciu z kancelárie, že je na ceste, tak poprosím o trpezlivosť. K prvému zákonu sa pripraví ako spravodajkyňa pani Ľubica Rošková. Vyhlasujem 5-minútovú prestávku. (Prestávka.) (Po prestávke.)
Svrček, Miloš, poslanec NR SR (2023-02-07):
Ďakujem za slovo. Peťo Kremský, ďakujem aj za tvoje vystúpenia. Áno, súhlasím s tebou, čo sa týka ministerstva financií, veľmi dobre vieme, že ak by sme sa stále podriaďovali ich predstavám, že ako by sme mali riešiť všetky problémy a v našej republike, tak nám neprejde ani jeden zákon, pretože, samozrejme, oni majú takto nastavené mantinely a nemuseli by sme tu baviť ani o zmene zákona, ktorý riešil prenositeľnosť EČV ako sme to riešili pred dvoma rokmi, ale áno aj tie tabuľky, zlučovanie tabuliek, ktoré ešte boli zavedené pred desiatimi rokmi, no tak robia veľké problémy. A to je možno ďalšia vec, ktorú by sme mali otvoriť aj v rámci toho nášho spoločného stretnutia a čo sa týka poplatkov, no však poďme cestou Nemecka, ako som povedal, v Nemecku to úplne bežne funguje tak, že odhlásenie máte zadarmo, za odhlásenie sa vôbec neplatí a máte tam len dva úkony, a to je zaevidovanie a vyradenie a za zaevidovanie toho motorového vozidla máme 16-eurový poplatok, 16 eur 50 centov v Nemecku. No tak, keď v Nemecku to funguje, na Slovensku to nemôže fungovať. Len to je ten problém, že my tu máme vybudovaný systém, ktorý je tu roky, ktorý takto funguje a jednoducho žiaden parlament, resp. v žiadnom vo volebnom období nedošlo k možnej zmene, jednoducho nikto si na to netrúfol. Tak možno aspoň teraz otvoriť túto vec, keď máme takto podaný poslanecký návrh pána Kremského aj jeho kolegov. Ďakujem.
P. Hrušovský, predseda NR SR: (2003-07-04):
(Hlasovanie.) 115 prítomných, 114 za návrh, 1 sa zdržal. Konštatujem, že návrh uznesenia sme schválili. Ďakujem pánovi poslancovi Gaľovi. Teraz prosím pani poslankyňu Edit Bauer, aby ako poverená spravodajkyňa výboru pre sociálne veci a bývanie uvádzala návrhy na hlasovanie o vládnom návrhu zákona, ktorým sa mení zákon č. 125/1998 Z. z. o životnom minime a o ustanovení súm na účely štátnych sociálnych dávok v znení neskorších predpisov , ktorý prerokúvame ako tlač 220 v druhom čítaní. Nech sa páči, pani poslankyňa Bauer.
Zajac, Pavol, poslanec NR SR (2015-06-17):
Vážená pani predsedajúca, panie poslankyne, páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky. Za gestorský výbor navrhujem výbor Národnej rady pre financie a rozpočet. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v prvom čítaní. Pani predsedajúca, prosím, otvorte rozpravu k uvedenému návrhu zákona.
Laššáková, Jana, podpredsedníčka NR SR (2015-04-16):
Pán poslanec Simon, nech sa páči.
Brocka, Július, poslanec NR SR (2015-04-24):
Áno, som rád, že poslanci opozície rozumeli vášmu vystúpeniu, pán poslanec Figeľ, tak ako som mu rozumel aj ja, že kauza Váhostav je kauza Široký – Fico. Široký sa chcel zbaviť dlhov, svojich dlhov na úkor živnostníkov, ktorí pomáhali stavať diaľnice. A Fico pomohol Širokému zbaviť sa jeho dlhov na úkor občanov. Toto je podstata kauzy, tak ako ste ju vy poslanci SMER-u tu uzavreli. A súhlasím s vami, pán poslanec Figeľ, a zároveň aj s poslancami SMER-u, že treba vyvodzovať aj politickú zodpovednosť za túto kauzu, ale, samozrejme, nie tak, ako si to myslia v SMER-e, že vy, Ján Figeľ, ste zodpovedný za túto kauzu. Vy, ktorý ste chceli šetriť peniaze štátu pri stavaní diaľnic, ale, naopak, ministri z vlády Roberta Fica, ktorí pomáhali kradnúť. Ja si myslím, že ten, kto je minimálne politicky zodpovedný za túto kauzu, je minister Počiatek. A nakoniec verím, že aj občania vyvodia politickú zodpovednosť voči Robertovi Ficovi. Áno, urobia to. Vo voľbách určite.
P. Hrušovský, predseda NR SR: (2003-09-23):
Nech sa páči, dajte slovo pánovi poslancovi Cabajovi.
Sulík, Richard, predseda NR SR (2010-12-07):
Ďakujem. S faktickými poznámkami sa neprihlásil nikto, vyhlasujem rozpravu za skončenú. Chce zaujať stanovisko navrhovateľ? (Reakcia navrhovateľa.) Nie. Spravodajca? (Reakcia spravodajcu.) Nech sa páči.
Pellegrini, Peter, predseda NR SR (2015-06-25):
Ďakujem pekne. Ďakujem pekne. Ešte predtým ako, prerušujem rokovanie o tomto bode, ešte aby som teda dal zadosťučinenie, je tu pán poslanec Přidal, je tu pán poslanec Kadúc. Pred tým, ako vyhlásim obedňajšiu prestávku, chcete, pán poslanec Kadúc, vyjadriť sa k tej veci, ktorú otvoril pán poslanec Přidal, aby som teda vám umožnil predsa len sa k tomu vyjadriť? Nech sa páči. Dajte, prosím, čas na procedurálny návrh, respektíve taký čas, ako patrí na procedurálny pánovi poslancovi Kadúcovi. Nech sa páči.
Žiga, Peter, podpredseda NR SR (2024-01-16):
Ďalší v rozprave vystúpi pán poslanec Pročko.
Hrušovský, Pavol, predseda NR SR (2011-11-29):
Hlasujeme. (Hlasovanie.) 144 prítomných, 79 za návrh, 65 proti. Národná rada Slovenskej republiky novelu zákona vrátenú pánom prezidentom na opätovné prerokovanie Národnej rade schválila. Teraz, panie poslankyne, páni poslanci, pristúpime k hlasovaniu o poslednom zákone, ktorý pán prezident vrátil na opätovné prerokovanie, a to o zákone z 20. októbra 2011, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , ktorý prerokovávame ako tlač 556. Poprosím vás, pán spoločný spravodajca, aby ste uvádzali jednotlivé návrhy hlasovaní k vrátenému zákonu pánom prezidentom. Nech sa páči.
Žiga, Peter, podpredseda NR SR (2023-12-15):
Pán poslanec Vašečka.
Madej, Róbert, poslanec NR SR (2017-04-06):
Ďakujem, pán predsedajúci. Rád by som oznámil zvolanie schôdze ústavnoprávneho výboru dnes o 12.00 hod.
Brocka, Július, poslanec NR SR (2015-03-17):
Ja som si vlastne až teraz uvedomil, že SMER, jemu to nie je jedno, že prichádzame s týmto návrhom na zrušenie Mečiarových amnestií, a on hľadá akoby nejaký únik z toho postoja, že ako zaujať postoj k tomuto návrhu zmeny ústavy, a prichádza s takým veľmi zvláštnym, pre nich možno originálnym návrhom, že chcú zmeniť názov SIS-ky bez nejakého relevantného dôvodu. No, neviem, oni si v SMER-e myslia, že to bude stačiť, že zmenia identitu páchateľa, keď akože takto vylepšia imidž SIS-ky? No ja si myslím, že to nebude fungovať. Je len, je proste jedno, ako sa štátny orgán volá, štátny orgán, ktorý bol vykonávateľom zločinu. Skutočné riešenie v tomto prípade je nezakrývať si oči pred pravdou a priznať ju. A to znamená jediné, zrušiť Mečiarove amnestie.
Kuffa, Štefan, poslanec NR SR (2014-02-12):
Áno, ja som to aj tak naznačil, že sú tu, samozrejme, aj iné tie zraniteľné skupiny, na ktoré by bolo možné sa aj zamerať. Ale študenti sú práve tí, ktorí majú bezplatné vedenie účtov. Sú banky, ktoré ponúkajú také produkty. Už neviem, jak to celkom funguje pri tých výberoch, ale na študentov práve ako myslia tie banky. Tie banky sú práve tie, ktoré ťahajú za ten dlhší koniec. Ja nebudem stáť na ich strane, nikdy. Ale to neznamená, že ten, kto je bohatý a kto má ten majetok a bohatstvo a peniaze, že to je ten zlý. To určite nie. S tým nikdy nebudem súhlasiť. Lebo spravovať veľký majetok je zároveň veľkou zodpovednosťou a to nie je také jednoduché mať tento majetok. Ten, kto je bezmajetný, tak možno má oveľa čistejšiu hlavu veľakrát. Takže nerád by som bol, ak by sme tuná v pléne Národnej rady tak možno aj provokovali a popudzovali občanov a ľudí proti tým, ktorí sú bohatí, že musia byť zlí. No nemusia byť zlí, lebo mať veľkú firmu a zároveň zamestnávať, ja neviem, tisíc, možno päťtisíc robotníkov a inžinierov, tak to je veľká zodpovednosť. Samozrejme, sú tam veľké obraty aj veľký objem peňazí, ktorý tam je. No ja som len tú predchádzajúcu vec, ktorú som spomenul, tak u nás je tak nepriaznivá tá demografická krivka, tak preto som si dovolil tak trošku takú vsuvku aj k tomu predchádzajúcemu návrhu zákona, ktorý tuná bol. Áno, tie dve eurá pre toho dôchodcu a niekedy aj tých päťdesiat centov môže byť naozaj veľa. Tí dôchodcovia dokážu prejsť niekoľko obchodov, aby si zistili, kde aké zľavy sú v tých obchodoch. Majú na to čas a nakoniec tie eurá sa veľmi ľahko rozkotúľajú. A veľakrát aj práve aj mladé rodiny majú ťažko hospodáriť s tými pár euríkmi, ktoré majú.
Kmec, Peter, poslanec NR SR (2021-10-22):
Ďakujem, pán predsedajúci. K poznámkam pani predsedníčky Marcinkovej. Toto skôr vyznelo ako kritika absencie takých, takých silných kompetencií na, z pohľadu Úradu vlády, kde si myslím, že Úrad vlády by mal oveľa silnejšiu páku tlačiť na jednotlivé ministerstvá, aby si plnili svoje povinnosti, čo sa týka transpozície tých jednotlivých európskych aktov. Ja sa zatiaľ na to nepozerám, že či to robila predchádzajúca vláda lepšie, alebo, alebo horšie, ale to si môžeme potom vyhodnotiť tie štatistiky po štyroch rokoch vládnutia tejto vlády. Ale tu som to len chcel priviesť ako príklad, že narastajú nám tieto počty a kompetenčne to zatiaľ nevieme kontrolovať, takže sú to stále relatívne nízke čísla, avšak treba sa na to tiež pozrieť z tohto pohľadu. Pani poslankyňa Pleštinská, plne s vami súhlasím. Na výbore máme vždy veľmi korektné debaty, ja sa snažím oddeľovať takú tú odbornú debatu vo výbore od politických vystúpení tu v pléne. Tu sa tiež snažím byť konštruktívne kritický, takže plne s vami súhlasím, že fungovanie výboru prebieha vo veľmi konštruktívnej debate. Aj včera naše stretnutie s pánom premiérom pred zasadnutím Európskej rady bolo veľmi, veľmi pozitívne a efektívne. Prešli sme si všetky, všetky body a myslím si, že išiel s veľmi silným stanoviskom Slovenskej republiky do Bruselu. Ďakujem pekne.
Sulík, Richard, predseda NR SR (2011-07-08):
Ešte odteraz desať? To nám chcete naozaj urobiť?
Brocka, Július, poslanec NR SR (2010-09-10):
Áno. Mám ešte jeden návrh, lebo doteraz ste o mojom prvom návrhu nedali hlasovať. Navrhujem, aby sme sa koaliční poslanci zišli na spoločnom poslaneckom klube teraz v kinosále, aby sme túto diskusiu neviedli pred médiami na verejnosti. (Reakcia z pléna.)
Hrnčiar, Andrej, podpredseda NR SR (2017-05-09):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Dvaja páni poslanci. Nech sa páči, pán poslanec Hrnko.
Hlina, Alojz, poslanec NR SR (2013-09-17):
Pán predseda, nedá mi, aby som neskúsil a pre zachovanie naozaj takej štipky parlamentnej dôstojnosti, keď vy, samozrejme, budete komentovať, že zrovna z mojich úst, a verte, že ja si ctím parlament, toto je nedôstojné a ja si myslím, že až úbohé. Preto dávam procedurálny návrh, aby ste prerušili rokovanie schôdze dozajtra do desiatej hodiny. Ďakujem pekne.
I. Farkas, poslanec: (2006-12-05):
Dovoľte, aby som tento návrh odôvodnil. Strany vládnej koalície, ale najmä strana SMER – sociálna demokracia v predchádzajúcom volebnom období tvrdo kritizovala politické nominácie do orgánov obchodných spoločností s majetkovou účasťou štátu. Napriek bývalej kritike súčasná vláda nominuje do orgánov obchodných spoločností nielen politicky spoľahlivých nominantov, ale vo viacerých prípadoch aj rodinných príslušníkov, politikov a činiteľov vládnych strán. Problém je v tom, že títo rodinní príslušníci nie sú odborníkmi a tieto praktiky silno pripomínajú prax v rokoch 1994 až 1998. Najvypuklejšie prípady sú pritom v Transpetrole. (Prerušenie časomierou.)
Blanár, Juraj, podpredseda NR SR (2021-06-17):
Pán predseda výboru, spravodajca? Nie? Ďakujem obom. Prerušujem rokovanie o tomto bode programu. Ďakujeme, pán minister. Budeme pokračovať v rokovaní o ďalšom bode programu, ktorým je návrh strategických zámerov činnosti Sociálnej poisťovne na obdobie rokov 2021 – 2026 . Návrh je uvedený pod parlamentnou tlačou 486. Správa výboru pod tlačou 486a. Návrh uvedie pán generálny riaditeľ Sociálnej poisťovne Juraj Káčer, ktorého prosím, aby sa ujal slova. Pán generálny riaditeľ, vitajte v Národnej rade, máte slovo.
Bugár, Béla, podpredseda NR SR (2019-10-17):
Prezentujme sa a hlasujme. (Hlasovanie.) Prítomných 127, za 90, zdržalo sa 36 poslancov, 1 nehlasoval. Tento návrh pána poslanca sme schválili.
Pčolinský, Peter, podpredseda NR SR (2023-06-27):
Končím možnosť prihlásiť sa s faktickými. Sedem faktických. Pán poslanec Čepček.
Laššáková, Jana, podpredsedníčka NR SR (2014-11-09):
Pán poslanec Jurzyca, nech sa páči.
Bugár, Béla, podpredseda NR SR (2018-02-06):
Páni kolegovia, potom môžte, ale my by sme radi počuli.